GiliGold/VAD_KnessetCorpus huggingface dataset:
מיקי לוי:
 הלוואי שהיו לי 10 כלכלנים בתקנים של הוועדה או 10 אנשי ביטחון – אין לי
מיקי לוי:
 זה אני והן
מיקי לוי:
     לכן אני מבקש מכם ומחייב אתכם – נאמרו כאן דברים הפוכים לחלוטין ממה שאתם אומרים כל הזמן, ממה שדנו בוועדה שעה וחצי
מיקי לוי:
 אני הולך לעשות דיון נוסף בעוד שלושה חודשים, לא בעוד שישה חודשים, כי כמו שאמרה חה"כ פרידמן, סליחה, לאזרחים אין זמן
מיקי לוי:
     אתם תבואו לכאן, תשתפו את הכלכלנים ממשרד האוצר שאני מאוד מעריך – באמת, אני לא אומר את זה בציניות – ותגידו לנו האם יש או אין עלייה
מיקי לוי:
 הוא תקף עכשיו את כל מה שאמרו כולם, את הכול
מיקי לוי:
 אני לא יודע איפה האמת מצויה, איפה המאזניים
מיקי לוי:
 איך הוועדה תעבוד אם אין לה את הנתונים
אלי סתוי:
אפשר מילה אחת לגבי כל מה שהוא אמר? שיסביר האדון המכובד מהתאחדות התעשיינים למה שבע שנים הם מתעלמים מתוכנית של משרד הכלכלה במימון ציבורי לשתף פעולה עם 10,000 קמעונאים
אביב חצבני:
מה שאתה אומר לא נכון, ואף אחד לא מתעלם מכם - - - מגיע לכל פינה ברחבי מדינת ישראל
מיקי לוי:
עצרו שניכם
אלי סתוי:
אין לו הסבר
אלי סתוי:
 אני מכיר אותו 40 שנה
מיקי לוי:
אני מבין את הרוגז
מיקי לוי:
 אני מחפש את טובת הציבור, לא את הרוגז
אלי סתוי:
הוא לא פועל לטובת הציבור
מיקי לוי:
אלי, כרגע חייבתי את משרד מבקר המדינה שעל סמך הנתונים שלו אני קיימתי את הדיון כאן, וחייבתי אותם לשבת לחשיבה כלכלית, להביא את הנתונים, ובעוד שלושה חודשים אני אקיים כאן דיון
מיקי לוי:
 אני נציג הציבור
מיקי לוי:
 אני לא נציג בעלי העסקים
מיקי לוי:
 מחובתי להגן גם על בעלי העסקים, ולעשות איזון בינם לבין הציבור
מיקי לוי:
 גם הם שלחו אותי לכאן
מיקי לוי:
 אבל מחובתי לבדוק את הכותרת – עלייה של 37% עד 51% מול ה-OECD
מיקי לוי:
 איפה האמת?
דודי מנביץ:
אין כזה דבר
דודי מנביץ:
 הם יגידו לך
מיקי לוי:
אדוני, אתה סיימת
מיקי לוי:
 שמעתי אותך בקשב רב, בחפץ לב, בנפש חפצה
דודי מנביץ:
אז רק עוד נתון אחד שחשוב בשבילך
דודי מנביץ:
 השקף שהאוצר לקח זה מדינת ישראל בהשוואה ל-10 מדינות בעולם בנושא ריכוזיות של 10 היצרנים הגדולים, ומשם הוא אמר, תראו את הרווחיות ויש בעיה בישראל
דודי מנביץ:
 בכל המדינות ההשוואתיות שהוא לקח, בעשור האחרון מחירי המזון עלו
דודי מנביץ:
 באוסטרליה ב-40% ובכל יתר המדינות ב-30%
דודי מנביץ:
 בישראל 5
דודי מנביץ:
8%
מיקי לוי:
אני רוצה לשאול שאלה פשוטה, לא של כלכלן
מיקי לוי:
 אם הוא היה במחיר של שקל לקילו, והוא עלה ב-40% זה סיפור אחד
מיקי לוי:
 אבל אם היה במחיר של 20 שקל לקילו והוא עלה ב-40% זה סיפור שני
מיקי לוי:
 לכן, מחיר הבסיס הוא הקובע
מיקי לוי:
 כרגע אין לנו את היכולות לניתוח כלכלי נקודתי
אביב חצבני:
ב-2009 רמות המחירים היו זהות
אביב חצבני:
 לא אני אומר זה, ה-OECD אומר את זה
דודי מנביץ:
התחלנו מנקודת בסיס שווה
מיקי לוי:
תקפת איזשהו מודל, והוועדה מורה שתשבו יחד ובעוד שלושה חודשים אני אעשה דיון, כי אני לא יכול להתעלם מזה שהוא אומר לי 37% עד 51%, ואתה בא והופך לי
מיקי לוי:
 אגב, כולם אמרו שיש עליות, ואתה היחיד שאומר לא
מיקי לוי:
 יכול להיות שהצדק איתך
מיקי לוי:
 אבל הוועדה חייבת, כנציגת ציבור, להיות שלמה עם עצמה אם יש עלייה או אין עלייה
דודי מנביץ:
אני יכול לבקש שזה יהיה תוך חודש? זה חשוב מאוד
מיקי לוי:
 אבל קבעתי שתוך שלושה חודשים נשב פה
דודי מנביץ:
אני מבקש, אם אפשר תוך חודש
דודי מנביץ:
 זה חשוב
מיקי לוי:
גם לי יש מטלות, מה אני יכול לעשות
מיקי לוי:
 בנוסף למטלות של רעייתי, תלך לקנות, תלך לזה, יש לי מטלות גם פה
דודי מנביץ:
ואנחנו גם יודעים איפה אתה קונה עכשיו
מטי צרפתי הרכבי:
במכולת זה יותר קרוב
דודי מנביץ:
 זה לא במכולת
מיקי לוי:
אתם תשבו, בבקשה, תעשו ניתוח
צחי סעד:
אני רק אגיד שבמסגרת הדוח שפורסם בשנת 2021 לגבי המונופולין והריכוזיות, נפגשנו גם עם נציגי תעשיות המזון, שמענו גם את הטענות שהם העלו פה
צחי סעד:
 בסופו של דבר, זה הדוח יצא
מיקי לוי:
הוא מורה על ירידה, ואתה מדבר איתי על עלייה של בין 37% ל-51%
צחי סעד:
שמענו את הטענות האלה במסגרת הביקורת
צחי סעד:
 בימים אלה אנחנו בעיצומה של ביקורת המשך בנושא המזון, הריכוזיות והמונופולין בתחום הזה
צחי סעד:
 אנחנו בקשר איתם, ונשב פעם נוספת אם צריך
צחי סעד:
 אנחנו בעיצומה של ביקורת חדשה
מיקי לוי:
בעוד שלושה חודשים יהיה דיון
דודי מנביץ:
אבל אתם בתפיסה של PPP
מיקי לוי:
אדוני, כיבדתי אותך
מיקי לוי:
 תן לי את הקרדיט הקטן שאני מבקש, לנסות ולנהל את הישיבה הזו שהיא אמוציונלית, ואני מבין את זה
דוד רמז:
כמו שצחי אמר, נפגשנו איתם
דוד רמז:
 הנתונים הם מ-2017
דוד רמז:
 עכשיו אנחנו משתדלים לאסוף נתונים חדשים ומדויקים מה-OECD
דוד רמז:
 בהזדמנות הזו, אני רק רוצה להגיד לדודי, במישור הקמח המלא שנגענו בו פה
דוד רמז:
 אני רוצה שבפגישה הבאה שלנו תסבירו לנו ותצדיקו את הפער של פי 2
דוד רמז:
5, למה הלחם מקמח מלא גבוה ממחירי הלחם מקמח לבן
דודי מנביץ:
אני יכול להסביר את זה עכשיו
מיקי לוי:
 בעוד שלושה חודשים
מיקי לוי:
 היא נגעה בנושא האוכל הבריא והאירה בעניין הזה פרוז'קטור ענק
מיקי לוי:
 לא מעניין אותי הדני שוקולד שלצערי אני קונה לנכדים שלי
מיקי לוי:
 מעניין אותי הקטניות
מיקי לוי:
 זה לא משהו אישי
מיקי לוי:
 כולנו עובדים כאן לטובת הציבור
מיקי לוי:
 מי שלא מבין, לא מבין
מיקי לוי:
     המועצה לצרכנות, שלוש דקות, בבקשה
בת-אור הופמן:
אני בת-אור הופמן מרשות ההסתדרות לצרכנות
בת-אור הופמן:
 אנחנו קודם כול מחזקים את העמדה שמציג מבקר המדינה, שמתריע לאורך שנים בנושא הזה, ובדוח הנוכחי מציין בצדק שאנחנו בישראל מצויים בכלכלת אי
בת-אור הופמן:
 המודל הכלכלי שמניח תחרות משוכללת הוא רחוק כאן מהמציאות, ונדרשים פתרונות אחרים
בת-אור הופמן:
     בנוסף, הצרכן בישראל הוא שמרן בהעדפת המותגים שלו
בת-אור הופמן:
 נאהב את זה או לא, צריך להפסיק להכחיש את זה או להמתין לקסם שישנה את זה
מיקי לוי:
אני מודה שאני כבר לא קונה פסטה של אותה חברת ענק
מיקי לוי:
 אני קונה פסטה של יצרן קטן
מיקי לוי:
 כשאשתי מבשלת את זה אני לא מרגיש בהבדלים
בת-אור הופמן:
אתה צודק, אבל אתה נמנה עם 20% שהם כאלה
בת-אור הופמן:
 80% הם לא כאלה
בת-אור הופמן:
     מבחינה כלכלית, גמישות הביקוש של הצרכן הישראלי למותגים שלו היא נמוכה מאוד
בת-אור הופמן:
 הוא לא גמיש בזה
בת-אור הופמן:
 בהינתן שני הנתונים האלה, של כלכלת אי וצרכנים עם ביקוש קשיח, למה חברים ממשרד האוצר לא מודים ביושר שהשוק לבדו לא ייתן פתרונות ושנדרשת התערבות?     להתערבות הזאת יש שם ויש לה מנגנון, וקוראים לה פיקוח על מחירים
בת-אור הופמן:
 תודה לחבר ממשרד הכלכלה שציטט קודם יפה את קיינס, אבל מספיק ללכת עם מודל כלכלה מיקרו-סטנדרטי בהנחות על המציאות הקיימת ולא בהנחות מדומיינות כדי לחייב התערבות בשוק
בת-אור הופמן:
     צריך לעשות את ההתערבות הנדרשת, לדאוג לסל מפוקח מספק בהתאם להעדפות הצרכנים ולהמלצות התזונתיות
בת-אור הופמן:
 פיקוח הוא לא קנס כל עוד מנגנון העדכון תקין, וניתן לדאוג לתקינות הזאת
בת-אור הופמן:
     בהינתן כשלי השוק שאינם מקריים אלא מבניים, אין אלא להרחיב את הפיקוח על המוצרים למוצרים נוספים, ולתת לצרכן סל מפוקח טוב
מיקי לוי:
בדומה לסל התרופות, הלוואי
דור חרלפ:
אני דור חרלפ, מנכ"ל 'האינטרס שלנו', הלובי שלך בכנסת
דור חרלפ:
 אנחנו עמותה שמייצגת למעלה מ-400 תומכים שמממנים אותנו במימון המונים כדי שנקדם את האינטרס של האזרח במסדרונות הכנסת והממשלה תוך קידום של תחרות, שוק חופשי ויוזמה אישית
דור חרלפ:
     קודם כול, נציין לרעה שלא התייצבו בדיון החשוב מאוד הזה חברי כנסת מהקואליציה
דור חרלפ:
 זה חבל מאוד כי זה דיון דרמטי
דור חרלפ:
 כשאנחנו מקיימים דיון לגבי יוקר המחיה, ומרבית הדיון הולך למקום של פיקוח על מחירים, אני חושב שאנחנו מחטיאים את המטרה
מיקי לוי:
דיברתי על איזון
דור חרלפ:
אני לא מתכוון אליך, יו"ר הוועדה, אלא לשחקנים שבאים אל השולחן כשאנחנו נוגעים בנושא יוקר המחיה, וברור שהוא מטריד היום את כולם, אומנם פחות מהמלחמה אבל ברור לכולנו שהוא בכל בית בישראל
דור חרלפ:
     כל אחד מושך לכיוון שלו
דור חרלפ:
 אלה מדברים על הביטחון התזונתי, אלה מדברים על החקלאים הנהדרים שלנו, ואלה מדברים על הבעיות של הסוכרת
דור חרלפ:
 כשכל אחד בא ומושך את השמיכה לכיוון מסוים, האזרח נשאר עם כל התשלום לשלם
דור חרלפ:
 קרפור וחברות כאלו לא באמת באו לארץ, אלא נתנו איזשהו זיכיון לנציגים ישראלים, אבל הם לא באו לפה עם כל העוצמה שלהם כי אנחנו מדינה עם רגולציה בעודף על הקמעונאים
דור חרלפ:
     אנחנו פונים למשרדי הממשלה – תמשיכו במגמה, מה שטוב לאירופה טוב לישראל, ושיהיה קצת יותר מהר כי אנחנו רואים שהגלגלים של התהליכים האלה איטיים מאוד
דור חרלפ:
 תודה
מיקי לוי:
 איגוד לשכות המסחר, בבקשה
עמיר פרץ:
שלום, אדוני
עמיר פרץ:
 בוקר טוב
עמיר פרץ:
 תודה על רשות הדיבור
עמיר פרץ:
 אני עמיר עופר, מנהל את ענף המזון והמשקאות באיגוד לשכות המסחר
עמיר פרץ:
 נמצא כאן לצידי רזי, הוא מייצג את רשתות השיווק ואולי הוא ירצה להתייחס אחריי
עמיר פרץ:
     איגוד לשכות המסחר שותף תמיד ומקדם כל העת תהליכים שמטרתם לעודד את התחרות, לאפשר כניסה של מתחרים חדשים, להסיר חסמים רגולטוריים, לרבות מכסים, לקצץ ברגולציה עודפת ולפעול בכל דרך על-מנת לייעל ולשכלל את השוק מתוך ידיעה ברורה שתחרות מביאה להורדת מחירים ולשיפור השירות, רק שצריך לבצע זאת בדרך הנכונה תוך למידה מעמיקה של העולם הייחודי של השוק במדינת ישראל, השונה לחלוטין משווקים אחרים בעולם ועם מאפיינים ייחודיים לאיזור הגיאוגרפי שבו אנו חיים
עמיר פרץ:
     חשוב שמול הוועדה יעמדו המאפיינים הייחודיים שדיברנו עליהם, ביניהם: מדיניות התמחור של הספק הזר לאיזור הגיאוגרפי המושפעת ממוצרים מקומיים דומיננטיים, הרגולציה העודפת במדינת ישראל שלא פוסחת על תחום המזון וגם תחום הטואלטיקה, הכשרות, המערך הלוגיסטי-תפעולי הלקוי הכולל את תפקוד של נמלי הים, הובלת הסחורות לאחר שהן יועמסו על המשאיות, וגם שיטת המיסוי על הערך היבואני
עמיר פרץ:
     לכל אחד מהפרמטרים האלה בפני עצמו יש תרומה מכרעת למחיר שבו נמכר המוצר בישראל
עמיר פרץ:
 על-מנת להוזיל את מחירי מוצרי המזון בישראל, חייבים לטפל טיפול עומק בכל אחד מהאלמנטים הללו
עמיר פרץ:
 אני יכול לדבר על זה עוד שעות, אדוני
עמיר פרץ:
 אבל ברשותך, אני אדבר רק על ההצעות האופרטיביות
עמיר פרץ:
     מבחינת הצעות – קודם כול, צריך להמשיך לצמצם רגולציה מיותרת שהיא דה פקטו חסם סחר לייבוא ולפשט רגולציה קיימת
עמיר פרץ:
 זה המקום לברך כאן את משרד הבריאות, את משרד האוצר ומשרד הכלכלה שהיו שותפים לרפורמה טובה מאוד במזון שהחלה בינואר 2023, והיינו שותפים לדרך
עמיר פרץ:
 לייעל את המונופולים המוחלטים בבעלות המדינה, שממשיכים להשית עלויות יתר על המגזר העסקי בישראל בדגש על נמלי הים
עמיר פרץ:
 חובה שתבוצע הפעלה מלאה בלתי-מוגבלת בזמן של כל רציפי הנמל בישראל
עמיר פרץ:
 אין להשאיר רציף שומם ובלתי מנוצל, ומבלי להגביל את סוג הסחורה בכל נמל
מיקי לוי:
עשו קצת
מיקי לוי:
 אולי לא מספיק, אבל היום לפחות סחורות לא תקועות, ואז היבואנים לא משלמים יותר כסף ולא מגלגלים את זה על הצרכן
עמיר פרץ:
גם בזכות הרפורמה במזון, הרבה מזון משוחרר באופן יותר מהיר
מיקי לוי:
 לזכותם ייאמר
עמיר פרץ:
נכון
עמיר פרץ:
 צריך להבין שליצרנים הבין-לאומיים יש מחירי חוץ לאיזורים שונים בעולם
עמיר פרץ:
 יצרנים אלו מכתיבים את המחיר שבו רוכשים המפיצים הישראלים את המוצרים
עמיר פרץ:
 אין זה משנה כמה יבואנים יהיו בישראל, עדיין את המחיר ליבואן הישראלי יכתיב לרוב היצרן הבין-לאומי
עמיר פרץ:
 ניסיון להתערב במערכת יחסים זו, וראינו כבר ניסיון במסגרת חוקי ההסדרים, עלול להוביל להקטנת מגוון המוצרים שמגיעים לישראל
עמיר פרץ:
     עוד נקודה חשובה, צריך לתת מענה לסוגיה הכבדה של הכשרות והעלויות שהיא משיתה
מיקי לוי:
הרגת אותי
מיקי לוי:
 ניסיתי
מיקי לוי:
 מ-2013 אני מטפל בזה
מיקי לוי:
 אני לא יכול
עמיר פרץ:
ראינו את זה הרבה בתקופת המלחמה, אדוני
עמיר פרץ:
 הרבה משרדי ממשלה – משרד האוצר, הבריאות, הכלכלה וגם החקלאות – נרתמו ונתנו הקלות ליבואנים ולעוסקים במזון בתקופה הזאת
עמיר פרץ:
 דווקא עם הרבנות הראשית לישראל נפגשנו מספר פעמים – אני הייתי תוך כדי ימי מילואים, ובאתי לפגישות עם מנכ"ל הרבנות
עמיר פרץ:
 אמרו שתהיינה הקלות, ועד היום אנחנו מחכים ומצפים
מיקי לוי:
הצחקת אותי
עמיר פרץ:
ומכאן זה בעצם מסר לבטל כליל את המכס על ייבוא מוצרי מזון
עמיר פרץ:
 כיום כבר קיים מכס בשיעור של 12% על שימורי מזון
עמיר פרץ:
 לטונה זה יופחת ל-6%
עמיר פרץ:
 שיעור גבוה יותר על גבינה, ושיעור של 50% על חלב
מיקי לוי:
תהיה לך הזדמנות בעוד שלושה חודשים
עמיר פרץ:
ומשפט אחרון לסיום, לא להתערב בייצוג יצרנים בין-לאומיים
עמיר פרץ:
 צריך לעודד כניסה של יצרני מזון המייצאים לישראל, לעודד שילובם של יצרני המזון - - -
מיקי לוי:
 אני לא יכול שאתה מקריא לי סמינר
עמיר פרץ:
תודה רבה לך, אדוני
מיקי לוי:
 משרד האוצר, רציתם משהו?
רזיאל אלישיב:
אני רזי אלישיב, מייצג את הרשתות הקמעונאיות באיגוד לשכות המסחר
מיקי לוי:
לא, לשכות המסחר דיברו
רזיאל אלישיב:
אני מייצג ענף אחר
מיקי לוי:
אבל אתה עשית סמינר, ועכשיו הוא יעשה חצי סמינר
רזיאל אלישיב:
אדוני היו"ר, יש מחקרים ודוחות שנעשו בשנים האחרונות בנושא הריכוזיות, בין היתר של מרכזה מחקר והמידע של הכנסת
רזיאל אלישיב:
 בגלל שאני מדבר בשם הרשתות הקמעונאיות, שנמצאה מגמת ירידה בעשור האחרון בריכוזיות בענף הזה
מיקי לוי:
מאז שהפרדנו את הפיננסי מהריאלי
מיקי לוי:
 אבל זה לא מספיק
רזיאל אלישיב:
ובשנת 2022 עוד התגברה התחרות
מיקי לוי:
זה לא מספיק
מיקי לוי:
 ביום שאני אהיה במקום שאני אוכל לטפל בריכוזיות, אני אעשה את זה בדיוק כמו שעשיתי את זה ב-2013, ויותר קשה
רזיאל אלישיב:
כבוד היושב-ראש, עוד משהו
רזיאל אלישיב:
 לא רק זה
רזיאל אלישיב:
 קיימת תחרות רבה בין רשתות השיווק
רזיאל אלישיב:
 בשנת 2022 התגברה התחרות
רזיאל אלישיב:
 אפשר לראות בדוחות הכספיים גם את הרווח התפעולי וגם את הרווח הנקי
מיקי לוי:
תביאו לי את הדוחות הכספיים
מיקי לוי:
 למה אתם לא נותנים את הדוחות הכספיים למשרד הכלכלה? אנחנו נביא חקיקה על הראש שלכם, לא תהיה ברירה, כדי לבדוק את הרווחים של הרשתות
רזיאל אלישיב:
אני מדבר על הרשתות הקמעונאיות, ונעשה הפרדה בין הספקים ליצרנים וכולי
רזיאל אלישיב:
 יש פה שרשרת אספקה שלמה שצריך לבחון את היוקר על בסיסה, לא רק על בסיס זה
רזיאל אלישיב:
     עוד משהו - - -
מיקי לוי:
 מכבים את הרמקולים
מיקי לוי:
 אני צריך לסכם
מיקי לוי:
 סליחה, בעוד שלושה חודשים אני אזכור שאתה תהיה ראשון, בסדר?
רזיאל אלישיב:
תודה
רזיאל אלישיב:
 רשמתי, אדוני
מיקי לוי:
תודה רבה על ההבנה
מיקי לוי:
     אין בכלל ספק, זה דיון אמוציונלי
מיקי לוי:
 דוח של מבקר המדינה הצביע על פער מחירים של 37% עד 51% לעומת ה-OECD
מיקי לוי:
 זה פער שאם הוא נכון, הוא מצביע על רווחיות מוגזמת, טוטאלית, מטורפת, וזה נובע מחוסר תחרות
מיקי לוי:
     אני שמח שרשות התחרות הגישה כתבי אישום
מיקי לוי:
 גם קיימתי דיון אישי עם ראשת רשות התחרות
מיקי לוי:
 אמרתי לה שזה לא מספיק
מיקי לוי:
 צריך להרים את העניין הזה עם שופל, עם 9D
מיקי לוי:
 אני מקווה שתיאום המחירים פס מן העולם, כי זו עבירה פלילית, ואני מדבר על זה בכובע הקודם שלי
מיקי לוי:
     יוקר המחיה – עלייה של 40% במחירי הקטניות שמגיע כבר עכשיו
מיקי לוי:
 אני מבקש ממשרד הכלכלה להעביר את המסר של הוועדה לביקורת המדינה למנכ"ל, ובאמצעותו לשר
מיקי לוי:
 אני קורא לכם ולמשרד האוצר למנוע עלייה של 40% במחירי הקטניות
מיקי לוי:
 אלו אנשים שלא יכולים לקנות דברים אחרים, והמזון שלהם מתבסס על קטניות
מיקי לוי:
 אני אומר לכם את זה כמי שבא מבית של חדר אחד בשכונת - - - ורק קטניות היו במטבח של הבית שלי
מיקי לוי:
 אתם תמנעו את העלייה של ה-40%, אם זה נכון
מיקי לוי:
     אני קורא לכם למנוע את העלייה הזאת, בכל האמצעים, הכול מכול וכול
מיקי לוי:
 ואם תהיה עלייה, אני אביא את זה למליאה וחברי הכנסת יעשו רעש גדול בעניין הזה לכל היבואנים שיעלו את ההעלאה הזאת, כי זה בנפשנו, זה החלק של מעמד הביניים הנמוך והנמוך יותר, וזה האוכל הבסיסי שלהם
מיקי לוי:
     בעוד שלושה חודשים נשלב דיון בנושא מזון בריא, והוא מעניין מאוד את הוועדה, כמו שאמרתי
מיקי לוי:
 והדבר החשוב ביותר הוא שולחן משותף שלכם, אם תרצו, תשתפו את האוצר ואת משרד הכלכלה
מיקי לוי:
 לא יכול להיות פער כזה בהשוואת הנתונים שאתם הבאתם ושהוא הביא
מיקי לוי:
 אם הוא צודק, גמרה הוועדה את דיוניה
מיקי לוי:
 נשאר לה לטפל במזון הבריא ובכל מיני דברים אחרים
מיקי לוי:
 אבל השוואת הנתונים האלה חייבת להיעשות יחד עם איגוד תעשיות המזון
מיקי לוי:
     אנחנו נקיים דיון בעוד שלושה חודשים
מיקי לוי:
 אני לא לוקח את הדוח של מבקר המדינה, עשיתי דיון, עשיתי וי והלכתי
מיקי לוי:
 לא, אני לא כמו אחרים
מיקי לוי:
 אני עושה דיוני מעקב
מיקי לוי:
 ככה לימדו אותי
מיקי לוי:
     הדיון הזה היה אמוציונלי מאוד
מיקי לוי:
 אני רוצה להודות לכם שהגעתם לדיון החשוב הזה
מיקי לוי:
 אני אסכם ואומר שנתפלל לשובם של החטופים במהרה, ושנכריע את המלחמה הזו
מיקי לוי:
 אבל בתפיסת עולמי, אני אומר כל הזמן, קודם חזרה של האנשים שלנו הביתה
קריאות:
 אמן ואמן
מיקי לוי:
דיון זה סגור
מיקי לוי:
שלום לכולם
מיקי לוי:
 היום יום שני, י' באדר א' התשפ"ד, אני מתכבד לפתוח את ישיבתה של הוועדה לענייני ביקורת המדינה בנושא השפעת משרד הביטחון על גיוס מקודם של מתנדבי שנות השירות על המפעלים החינוכיים החברתיים – דוח מבקר 68ג'
מיקי לוי:
     היום 136 ימים לפרוץ המלחמה
מיקי לוי:
 134 חטופים עדיין נמצאים בשבי חמאס
מיקי לוי:
 אנחנו מחזיקים אצבעות
מיקי לוי:
 נתפלל שגם המערכה הזאת תוכרע במהרה וגם חטופינו יחזרו בשלום הביתה חיים
מיקי לוי:
     מפעל שנת השירות או הש"שינים, כפי שאנחנו קוראים להם, הוא אחד המפעלים ההתנדבותיים הראויים ביותר שמדינת ישראל הצמיחה מאז הקמתה
מיקי לוי:
 זהו בראש ובראשונה מפעל התנדבותי, חינוכי, אשר מאפשר מחד סיפוק, משמעות, חוויית ההתבגרות לבני נוער שסיימו תיכון ונמצאים לפני גיוסם, ומאידך תורמים במגוון תחומים, לרוב בחינוך, אולם גם בחקלאות, עבודה עם אוכלוסיות נצרכות ועוד
מיקי לוי:
     כמה אלפים של בני נוער אשר עברו מיונים קפדניים, טרם קבלתם לתוכניות השונות, תורמים שנה נוספת, מבורכת, מעכבים את גיוסם על מנת לעסוק בפעילות מבורכת
מיקי לוי:
     לאחרונה התבשרנו כי רבים מהחניכים קיבלו הודעות על הקדמת גיוס, מה ששולף אותם ממקומות שבהם הם מתנדבים ומשאיר פער במפעלים הקולטים, כגון כפרי נוער, פנימיות, תנועות נוער ועוד
מיקי לוי:
     ברור לכולנו כי מלחמת "חרבות ברזל" יצרה פערים אשר אילצו את צה"ל לקצר את דחיית השירות לחלק מתלמידי המכינות, הש"שינים ותלמידי הישיבות
מיקי לוי:
     אני מבקש בדיון הזה לבחון מספר נקודות
מיקי לוי:
 אני אקדים ואומר שהדיון הוא לבקשת חברת הכנסת קארין אלהרר
מיקי לוי:
 את כאן גם כדי להאיר
מיקי לוי:
     נתוני הקדמת הגיוס – כמה מתוך כלל הש"שינים קיבלו צווי גיוס? זו השאלה הראשונה
מיקי לוי:
 מה הקריטריונים שעל פיהם פעל צה"ל בהקדמת הגיוסים? מה היחס בין המתגייסים מבין כפרי הנוער, מפנימיות הנוער ומוסדות הרווחה, ישיבות ההסדר והמכינות הקדם צבאיות?     קראתי מהר
מיקי לוי:
 אתם רוצים מההתחלה?
קריאה:
כדאי מההתחלה
מיקי לוי:
נתוני הקדמת גיוס – כמה מתוך כלל הש"שינים קיבלו צווי גיוס מוקדמים? נושא נוסף
מיקי לוי:
 מה הקריטריונים שעל פיהם פעל צה"ל בהקדמת הגיוסים? מה היחס בין המתגייסים מבין כפרי הנוער, מפנימיות הנוער ומוסדרות רווחה אחרים, ישיבות ההסדר והמכינות הקדם צבאיות? האמת שהשאלה הזאת צריכה קורס - - -
גלעד קריב:
והישיבות הגבוהות הציוניות
מיקי לוי:
והישיבות הגבוהות והציוניות
גלעד קריב:
השאלות הללו כולן הוגשו בכתב למשרד הביטחון, הוצגו בשתי ישיבות בוועדת החוץ והביטחון
גלעד קריב:
 עד לרגע זה אנחנו לא מצליחים לקבל תשובות
מיקי לוי:
אז הינה, הוועדה לביקורת המדינה דורשת
מיקי לוי:
 זו הוועדה היחידה שאמונה על הרשות המבצעת, ותפקידה היא לבחון את פעולותיה של הרשות המבצעת
מיקי לוי:
 לא כל מה שהרשות המבצעת עושה, ברור מאליו, ולכן חברי הכנסת שחברים בוועדה והוועדה עצמה לביקורת המדינה דורשים הסברים
מיקי לוי:
 ואם לא יהיו הסברים, ניפגש פה גם בשבוע הבא
מיקי לוי:
 ואם לא יהיו הסברים, נביא גם את ראש אכ"א אם צריך
מיקי לוי:
 אגב, זו הוועדה היחידה בכנסת שיש לה סמכות להוציא צווי הבאה, כך שאי-אפשר לא לבוא לכאן
מיקי לוי:
      אנו רוצים לשמוע על השפעת שליפתם מהמערכות שבהן הם נמצאים, על הפעילות וכו'
מיקי לוי:
 שמענו לאחרונה כי צה"ל עובד על תיקון הצווים והערכה מחדש
מיקי לוי:
 נבקש לקבל עדכון
מיקי לוי:
     דוח המבקר אשר היווה בסיס לדיון הוא אומנם משנת 2017, אבל פעולות הביקורת בדוח נגעו בהיבטים, בפעילות הביטחונית-חברתית של משרד הבטיחות, בדגש על הגברת הרצון והמוכנות של בני הנוער להתגייס לשירות משמעותי בצה"ל
מיקי לוי:
 אין ספק כי נוער מתנדב לשנת שירות בהחלט מתכתב עם מטרה זו
מיקי לוי:
     אני מבין כי נקודות הביקורת הספציפיות בדוח נוגעות באופן עקיף בלבד בנושא, וזה לא משנה, כי הדוח הזה שימש אותנו כמצע לדיון היום
מיקי לוי:
     לפני שאני מעביר את הרשות לחברי הכנסת כדרכי, ולפני שאני מתחיל את הדיון, כמה שיהיה חשוב, יש דברים יותר חשובים, וזה משפחות החטופים, אז בבקשה
מיקי לוי:
     מכובדיי, ברוכים הבאים לוועדה לביקורת המדינה
גיל דיקמן:
אני אשמח לפתוח
גיל דיקמן:
 אני בן דוד של כרמל גת החטופה בעזה
גיל דיקמן:
 אני רוצה להודות לכם
גיל דיקמן:
 יושבים כאן כמה מבני ובנות הברית הכי גדולים שלנו בכנסת בוועדה הזאת, שמייצגים באופן הכי משמעותי את נושא החטופים
גיל דיקמן:
 אנחנו בוועדה לביקורת המדינה
גיל דיקמן:
 הביקורת הכי כבדה וקשה שיש לנו על המדינה, לא צריך אפילו להביע, אבל יש לנו את הדרך שלנו לעשות את זה
גיל דיקמן:
 כדי שלא נשכח בשום שלב כמה זמן הם כבר שם, וזה מניין הימים, זה הולך ככה: 1 - -
קריאות:
- - 2, 3, 4, 5, 6, 7, 8, 9, 10, 11, 12, 13, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43, 44, 45, 46, 47, 48, 49, 50, 51, 52, 53, 54, 55, 56, 57, 58, 59, 60, 61, 62, 63, 64, 65, 66, 67, 68, 69, 70, 71, 72, 73, 74, 75, 76, 77, 78, 79, 80, 81, 82, 83, 84, 85, 86, 87, 88, 89, 90, 91, 92, 93, 94, 95, 96, 97, 98, 99, 100, 010, 102, 013, 104, 105, 106, 107, 108, 109, 110, 111, 112, 113, 114, 115, 116, 117, 118, 119, 120, 121, 122, 123, 124, 125, 126, 127, 128, 129, 130, 131, 132, 133, 134, 135, 136
גיל דיקמן:
136 ימים, כל יום הוא גיהינום
גיל דיקמן:
 אנחנו לא רוצים לחזור בשבוע הבא ולספור 143 ימים
גיל דיקמן:
 זה תלוי בכם
מיקי לוי:
עברנו ביומיים את מספרם של החטופים
מיקי לוי:
 134 חטופים לעומת 136 ימים
מיקי לוי:
 יומיים מעבר למספר החטופים זה אומר דרשני
מיקי לוי:
 זה אומר שהבית הזה לא עשה מספיק כדי להחזיר אותם הביתה
חנה כהן:
אני הדודה של ענבר הימן, היא לא השתתפה במסיבה בנובה, היא הייתה הלפרית במסיבה בנובה
חנה כהן:
 כשהתחילו המאורעות היא ברחה לקיבוץ בארי, כי שם היא חשבה שהיא תמצא מחסה בין היהודים הטובים, לצערה המקום היה שוקק במחבלים, נאצים, רצחנים, שתפסו אותה ולקחו אותה על אופנוע כשהיא בחיים, הכניסו אותה לתוך עזה
חנה כהן:
 שם הם דאגו לרצוח אותה, לרצוח אותה בצורה אכזרית ביותר, הם חוררו לה את כל הגוף, ולמוחרת בטלגרם של חמאס יצאה תמונה כשהיא מובלת בידיים וברגליים עם בני העוולה הנאצים, כשהראש שלה שמוט לאחור, הגרון שלה מלא יריות
חנה כהן:
 חשוב לי שתשמעו את כל התיאורים האלה עכשיו, שתהיו חלק מהסיפור, שתרגישו, שתבינו מה אנחנו עוברים
חנה כהן:
     ענבר שלנו לא בחיים כבר מהיום הראשון, כשהיא נתפסה, כבר אז הרגו אותה, רצחו אותה
חנה כהן:
 מה שאני מבקשת לא להשאיר את ענבר לעסקה האחרונה
חנה כהן:
 אין לנו כוח לזה
חנה כהן:
 אנחנו לא יודעים מה נשאר מענבר – עצם, צלע – אחרי ארבעה חודשים
חנה כהן:
 אין לנו מושג מה נשאר ממנה
חנה כהן:
 אנחנו לא יכולים לחכות עוד כמה חודשים לפעימה האחרונה, ולקבל אותה במקרה הטוב בעוד שנה
חנה כהן:
 גם ככה ייעלמו הרבה, ולדעתי לא ימצאו הרבה
חנה כהן:
 אני מבקשת להציל את הנחטפים החיים, שחיים במערות, לשחרר אותם לשיקום, ואת הנרצחים להביא לקבר ישראל
חנה כהן:
      ענבר היא דור שלישי לשואה, ההורים שלנו חשבו שברגע שהם יעלו לארץ הם עולים לארץ שתגן על הילדים שלהם, שתיתן לנו ביטחון, שתיתן לנו את ההרגשה שאנחנו חיים במדינה הנכונה, אבל כנראה שבארץ הזאת לא יהיה ביטחון, לא יהיה לנו שום ביטחון
חנה כהן:
 זה מה שקרה עם אזרחים שחטפו אותם מתוך שטח המדינה, ולא אכפת לאף אחד שהם נמצאים שם ארבעה חודשים, מתים וחיים, חלק במערות, חלק מפוזרים בעזה
חנה כהן:
 זה לא מעניין אף אחד, כי אם זה היה מעניין מישהו, הייתם מחזירים אותם כבר מזמן
חנה כהן:
 אם זה היה אחד הילדים של חברי הכנסת, צר לי להגיד, או של אחד השרים, זה לא היה נמשך כל כך הרבה זמן
חנה כהן:
 אנחנו רוצים את הילדים בבית, לא מחר, לא עוד חודש, אנחנו רוצים את כולם אתמול, אתמול בבית, וזה מתבקש, כי הם אזרחי מדינת ישראל שנחטפו מתוך שטח מדינת ישראל, ומדינת ישראל מחויבת להחזיר את כל ה-136 נחטפים הביתה
מיקי לוי:
כל מילה
מיקי לוי:
 אין לי מה להוסיף
אלי שתיוי:
אני אבא של עידן שתיוי, שנחטף מהמסיבה ברגע שהוא רצה להציל שני חברים ולקחת אותם הביתה, ומאז לא שמענו כלום, מלבד שגיא לוז, זיכרונו לברכה, אמר שהוא ראה אותו פצוע קשה
אלי שתיוי:
 אז הוא נמצא בעזה פצוע קשה
אלי שתיוי:
 אנחנו לא יודעים מה מצבו מאז ה-7 באוקטובר
אלי שתיוי:
     מה שאני רוצה להגיד פה – ואתה אמרת שאין דבר כזה לא להגיע לוועדה, כי יש צו הבאה – אני דורש שתביאו את ראש הממשלה בצו הבאה ושיסביר לכם למה הוא מושך את הנציג
אלי שתיוי:
 זאת אומרת, אם יש עסקה שהיא עניין של מספרים, כמה מחבלים תמורת הבן שלי, מצדי תשחררו את כל המחבלים תמורת כל החטופים, ואת כולם זה כולם בעסקה אחת, כולל המתים, ללא פעימות
אלי שתיוי:
 אין לנו כוח לפעימות, נגמרו לנו הפעימות בלב
אלי שתיוי:
 אם מדובר במספרים, שישחרר, ואם מדובר בפעימות, 8, 10, או ימשוך את זה 90 יום כמו שנאמר, כמובן לא להסכים לזה
אלי שתיוי:
     אנחנו יודעים שהצבא כבר עם רגלו על הצבא של  חמאס
אלי שתיוי:
 צריך להמשיך ללחוץ כמה שיותר, וכן אני מאמין בלחץ, וכן אני מאמין במיטוט חמאס ולהעלים אותו לגמרי
אלי שתיוי:
 יש כאלה שיגידו שלא, אלה חילוקי הדעות שלנו במשפחות, אבל זה לא משנה, אנחנו מאוחדים בלהביא את כל החטופים עכשיו
אלי שתיוי:
 תודה
דוד ליבשיץ:
אני ותיק פה, כבר כמה חודשים
מיקי לוי:
לצערי
דוד ליבשיץ:
כן
דוד ליבשיץ:
 תתפלא, לא תצטרך בשבוע הבא לשלוח צו כדי שאני אגיע
מיקי לוי:
אתה מוזמן
דוד ליבשיץ:
אני תמיד אבוא לפה
מיקי לוי:
בפעם הבאה עם בשורות טובות
יזהר שי:
את זה עוד לא הבאנו, לא בשורות ולא טובות
יזהר שי:
 אבא של אבא שלי הוא ניצול יחיד למשפחתו בשואה
יזהר שי:
 הוא עלה לארץ קצת לפני המלחמה, וכל האחים שלו נשארו, התפללו חזק-חזק באירופה וכולם נשרפו
יזהר שי:
 אני לא אגיד "בעזרת השם" כי זה אכזרי מדי, אבל הוא היחיד שהלך לשומר הצעיר, גם למד בחדר, גם בשומר הצעיר, עלה לארץ והוא הנצר היחיד למשפחה שנשאר
יזהר שי:
 הוא היה קורא איזה 130 שמות בכל פעם, אותו דבר כמונו, אחים, אחיות, כל מי שנשאר שם בגלל הכסף או בגלל האמונה או בגלל הרצון ולא השכיל לעלות
יזהר שי:
 גם כשהוא התחנן שהם יבואו, הם הסבירו לו למה לא, וזו הייתה התוצאה
יזהר שי:
      אבא שלי התגייס לצנחנים, זה היה הכבוד הכי גדול שלו, הוא לחם בכל המלחמות, מרמת 67', התשה, 73' וגם בשלום הגליל, 82'
יזהר שי:
 הבן שלו, אח שלי, נלחם יחד איתו ב-82', גם אני הייתי, לא במלחמות,  אבל בכאלה וכאלה אירועים, ועכשיו הגענו לשלב המכינות, כי הבן שלי עכשיו במכינה ויש לו תאריך גיוס לעוד חודשיים שהקדימו לו, והבן השני הולך למכינה, מתחיל אותה, אז העסק המשפחתי של חיפוש סבא מקבל ממד משפחתי
יזהר שי:
 הבן שלי פה בעוד ועדה
יזהר שי:
 אנחנו מחפשים את סבא
יזהר שי:
 "מרקואים" שמחפשים את אימא ואת סבא
יזהר שי:
 את אימא מצאנו, החזירו לנו אחרי שבועיים
יזהר שי:
     אני רק אגיד שנמאס, כל מי שמשלה את עצמו שיחזירו את כולם-כולם, זה ייגמר, ותהיה לנו תמונת ניצחון ונמגר את חמאס – קצת התפקחות
יזהר שי:
 יהיו לנו פה נעדרים שנקברו ונחפש אותם 20 שנה, כמו את רון ארד, ושנבוא לתקומה, אם נרגיש שלא עשינו הכול, כשאפשר היה להציל אותם בחיים, הכול, אז יהיו פה משפחות ממורמרות לדורי דורות, שלא עשו הכול להציל